CELEX: C2005/143/45
Language: da
Date: 2005-06-11 00:00:00
Title: Sag C-176/05: Anmodning om præjudiciel afgørelse forelagt ved kendelse afsagt den 8. april 2005 af Landesgericht für ZRS Wien i sagen KVZ retec GmbH mod Republikken Østrig (Bundesminister für Land- und Forstwirtschaft, Umwelt und Wasserwirtschaft)

11.6.2005   
            
            
               DA
            
            
               Den Europæiske Unions Tidende
            
            
               C 143/28
            
         Anmodning om præjudiciel afgørelse forelagt ved kendelse afsagt den 8. april 2005 af Landesgericht für ZRS Wien i sagen KVZ retec GmbH mod Republikken Østrig (Bundesminister für Land- und Forstwirtschaft, Umwelt und Wasserwirtschaft)
   (Sag C-176/05)
   (2005/C 143/45)
   Processprog: tysk
   Ved kendelse afsagt den 8. april 2005, indgået til Domstolens Justitskontor den 20. april 2005, har Landesgericht für ZRS Wien i sagen KVZ retec GmbH mod Republikken Østrig (Bundesminister für Land- und Forstwirtschaft, Umwelt und Wasserwirtschaft) forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er overførslen (henholdsvis transit og tilbageførslen) af kød- og benmel, uanset om det er specificeret risikofrit materiale eller ej, i form af affald omfattet af anmeldelsespligten i Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab?
               Såfremt Domstolen finder, at dette spørgsmål er for generelt eller uspecificeret, anmodes om en besvarelse af følgende spørgsmål:
            
         
               2)
            
            
               Er overførslen af kød- og benmel, uanset om det er specificeret risikofrit materiale eller ej, undtaget fra forordning nr. 259/93's anvendelsesområde i henhold til samme forordnings artikel 1, stk. 2, litra d)?
               Såfremt spørgsmål 2 besvares benægtende:
            
         
               3)
            
            
               Er overførslen (transit eller tilbageførslen) af kød- og benmel, der indeholder
               
                           a)
                        
                        
                           specificeret risikofrit materiale, eller
                        
                     
                           b)
                        
                        
                           specificeret risikoholdigt materiale (opført som materiale i »kategori 1« i Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum)
                        
                     ulovlig uden anmeldelse og samtykke fra de berørte myndigheder i henhold til artikel 26, stk. 1, litra a) og b), i forordning nr. 259/93, fordi det drejer sig om affald i samme forordnings forstand?